Tisza

Tisza (ungarsk) (ukrainsk: Тиса (Tysa); rumensk, slovakisk og serbisk: Tisa, tysk: Theiss) er den lengste sideelven til Donau og en av de største elvene i Sentral-Europa. Elven har en samlet lengde på 966 kilometer og et tilsigsområde på 157 186 km².

Elven har sin kilde i Skogkarpatene i Ukraina og renner derfra i en stor bue vest- og sørover gjennom Ungarn og Serbia. I Romania og Slovakia utgjør Tisza deler av landenes grenser. I nedre løp er Tisza grenseelv mellom de historiske regionene Bačka og Banat, og den munner ut i Donau i det sentrale Vojvodina i Serbia. Dette området kalles Potisje.

I antikken var elven også kjent som Tisia og på latin kalles den Tissus, Tisia eller Pathissus. I bronse- og jernalderen var elven grensen for hvor langt nomadiske stammer østfra normalt rykket fram under folkevandringer mot Europa.

Referanser

Eksterne lenker 
 

Elver i Ukraina
Elver i Ungarn
Elver i Romania
Elver i Slovakia
Elver i Serbia
Sideelver til Donau